Curiosity kry teken van strome op Mars | Nuus24
Curiosity keer ooswaarts
Washington – Nasa se Curiosity-verkenningstuig het gruis ontdek, wat eens deur die water van ‘n antieke stroom gedra is, het die ruimteagentskap gesê.Wetenskaplikes het al voorheen ander bewyse gekry dat daar eens op ‘n tyd water op Mars was, maar dit is die eerste keer dat gruis wat deel van ‘n stroom was, ontdek is.Die gruis is in die Hottah-gebied op Mars gevind.Die Curiosity is ook besig om ‘n tweede gebied te ondersoek.Nasa het bygevoeg dat die stroom ‘n sterk vloei gehad het as mens na die vorms en die grootte van die klippies in die gruis kyk.“Die vorms vertel vir jou dat hulle vervoer was, en die grootte vertel jou dat dit nie deur wind vervoer was nie. Die klippies is deur water vervoer,” het die wetenskaplike Rebecca Williams gesê.Die verkenningstuig sal minstens twee jaar lank op die planeet aktief wees en sal inligting van Mars se geologie en geomorfologie, asook die aard van organiese aktiwiteit op die planeet se oppervlak, na die aarde terugsein.– Volg Nuus24 op Twitter - AFP